პოლ მენინგის საჯარო ლექცია: „ბაღების ქალაქი: ძველი თბილისის სამი ბაღის ჰეტეროტოპია“
2018-10-26 18:00 (Asia/Dubai)
26 ოქტომბერს, 18.00 საათზე, ილიას სახელმწიფო უნივერსიტეტის A101 აუდიტორიაში ტრენტის უნივერსიტეტის პროფესორი, ანთროპოლოგი პოლ მენინგი წარმოადგენს კვლევას „ბაღების ქალაქი: ძველი თბილისის სამი ბაღის ჰეტეროტოპია“.
ერთ დროს თბილისს, კალას, გარეუბანი ან გარეთუბანი ჰქონდა შემორტყმული დიდი ბაღებით. მე-18 საუკუნეში ბაღების სიმრავლეზე წერს ვახუშტი ბატონიშვილიც. ამ თვალით თუ შევხედავთ, იმ პერიოდის თბილისი ტიპური სპარსული ქალაქი იყო, სადაც ცენტრი და გარეუბნები მკვეთრად იყო გამიჯნული და ბაღები შემოგარენს წარმოადგენდა.
როგორი ბაღები იყო თბილისში და მის გარშემო? რა სახის ჰეტეროტოპიები, „სხვა სივრცეები“ იყო – მითურ სამყაროდ წარმოგვიდგებიან თუ რეალურად? როგორი იყო ბაღების ყოველდღიურობა, როგორ სეირნობდნენ და იქცევდნენ თავს, წერისა და სიმღერის რომელი ქალაქური ჟანრები იყო დაკავშირებული მათთან? ანდა რითი განსხვავდებოდა არა მხოლოდ ჩვეულებრივი სივრცეებისგან, მაგალითად, ქალაქის ქუჩებისა და სახლებისგან, არამედ ერთმანეთისგანაც?
მომხსენებელი ილაპარაკებს სამი ასეთი ურბანული ბაღის ჰეტეროტოპიის შესახებ, ესენია: სოლოლაკის საფავიდური პერიოდის სამეფო ბაღებზე (განადგურდა 1795 წელს), ალექსანდრეს – ახალი ტიპის რუსულ კოლონიურ – ბაღზე და, ბოლოს, ორთაჭალის ბაღებზე, რომლებიც წარმოუდგენელი იყო ლექსისა და მუსიკის გარეშე.
სამუშაო ენა: ინგლისური
დრო: 26 ოქტომბერი, 18:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

„რენე დეკარტი. ფილოსოფიური ტრაქტატები" – „ფილოსოფიური ბიბლიოთეკის“ მე-10 წიგნის პრეზენტაცია
2018-10-29 18:00
29 ოქტომბერს, 18:00 საათზე, წიგნის სახლში „ლიგამუსი“ გაიმართება სავლე წერთლის ფილოსოფიის ინსტიტუტის თარგმანების სერიის „ფილოსოფიური ბიბლიოთეკის” მე-10 წიგნის – „რენე დეკარტი. ფილოსოფიური ტრაქტატები” – პრეზენტაცია. გადამუშავებული გამოცემა მოიცავს დეკარტის არა მხოლოდ აქამდე ნათარგმნ ფილოსოფიურ ტექსტებს, არამედ ახალ თარგმანსაც ტრაქტატისა „წესები გონების წარმართვისათვის”. ამიტომ კრებული მკითხველს შესაძლებლობას აძლევს, გაეცნოს დეკარტის ხუთივე ფილოსოფიურ ტრაქტატს (წესები გონების წარმართვისათვის, მსჯელობა მეთოდის შესახებ, მეტაფიზიკური მედიტაციები, ფილოსოფიის საწყისები, სულის ვნებანი).
გამოცემის სპეციფიკის შესახებ პრეზენტაციაზე ისაუბრებენ ტექსტის მთარგმნელი დოდო ლაბუჩიძე, რედაქტორი ნინო ფიფია და თარგმანების სერიის „ფილოსოფიური ბიბლიოთეკა” რედაქტორი თამარ ცოფურაშვილი.
დრო: 29 ოქტომბერი, 18:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ერთობლივი ქართულ-გერმანული არქეოლოგიური ექსპედიციის კვლევის შედეგების პრეზენტაცია
2018-10-30 17:00
30 ოქტომბერს, 17:00 საათზე, ილიას სახელმწიფო უნივერსიტეტის E 207 აუდიტორიაში ილიაუნის მეცნიერებისა და ხელოვნების ფაკულტეტის ვიზუალური ანთროპოლოგიისა და ლოკალური ისტორიის კვლევის ლაბორატორია საუნივერსიტეტო პროექტის „კავკასიაში სახელმწიფოებრიობის სათავეებთან“ ფარგლებში წარმოადგენს დედოფლისწყაროს მუნიციპალიტეტში ერთობლივი ქართულ-გერმანული არქეოლოგიური ექსპედიციის მიერ ჩატარებული კვლევის შედეგებს.
უკვე მეორე წელია, მთა ნაზარლებზე (შირაქი, დედოფლისწყაროს მუნიციპალიტეტი) მდებარე გვიანი ბრინჯაო-ადრე რკინის ხანის ნაქალაქარს შეისწავლის ილიას სახელმწიფო უნივერსიტეტის ვიზუალური ანთროპოლოგიის და ლოკალური ისტორიის ლაბორატორიისა და ჰალლეს (გერმანია) მარტინ ლუთერის უნივერსიტეტის აღმოსავლეთის არქეოლოგიისა და ხელოვნების ინსტიტუტის ერთობლივი ექსპედიცია. ექსპედიცია დაფინანსებულია გერმანიის მხარის მიერ.
წელს ნამოსახლარის ტერიტორიაზე მიმდინარე არქეოლოგიური საველე სამუშაოების პროცესში უპრეცედენტო რაოდენობის ბრინჯაოს სამეურნეო და საკულტო ნივთებისგან შემდგარი უნიკალური განძი გამოვლინდა, რომელიც ნაქალაქარის ციტადელის ცენტრალურ ნაწილში მდებარე საკულტო ნაგებობის ინტერიერში, დასავლეთ კედელთან იყო დაუნჯებული.
დრო: 30 ოქტომბერი, 17:00 საათი
ადგილმდებარეობა: E207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

ვირჯინია ვულფის „ორლანდოს“ 90 წლის აღსანიშნავად
2018-10-30 18:00
11 ოქტომბერს 90 წელი შესრულდა ვირჯინია ვულფის რომანის, „ორლანდოს“, გამოცემიდან.
ამ თარიღთან დაკავშირებით 30 ოქტომბერს, 18:00 საათზე, წიგნის სახლში „ლიგამუსი“ რომანის შესახებ ისაუბრებენ: მთარგმნელი ლელა დუმბაძე, ილიას სახელმწიფო უნივერსიტეტის პროფესორი პაატა ჩხეიძე, დოქტორანტები: დავით ცარიელაშვილი, ნოდარ გოცირიძე, მაგისტრანტი ქეთევან გახოკია.
დრო: 30 ოქტომბერი, 18:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

ვირჯინია ვულფის „ორლანდოს“ 90 წლის აღსანიშნავად
2018-10-30 18:00
ვირჯინია ვულფის „ორლანდოს“ 90 წლის აღსანიშნავად
11 ოქტომბერს 90 წელი შესრულდა ვირჯინია ვულფის რომანის „ორლანდო“ გამოცემიდან.
ამ თარიღთან დაკავშირებით 30 ოქტომბერს, 18:00 საათზე, წიგნის სახლში „ლიგამუსი“ რომანის შესახებ ისაუბრებენ: მთარგმნელი ლელა დუმბაძე, ილიას სახელმწიფო უნივერსიტეტის პროფესორი პაატა ჩხეიძე, დოქტორანტები: დავით ცარიელაშვილი, ნოდარ გოცირიძე, მაგისტრანტი ქეთევან გახოკია.
დრო: 30 ოქტომბერი, 18:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

თიბისი ბანკის წარმომადგენლების შეხვედრა სტუდენტურ ვაკანსიებთან დაკავშირებით
2018-11-01 14:00
1-ლ ნოემბერს, ხუთშაბათს, 14:00 საათზე, ილიას სახელმწიფო უნივერსიტეტის სტუდენტებსა და კურსდამთავრებულებთან შეხვედრას გამართავენ თიბისი ბანკის წარმომადგენლები.
თიბისი ბანკში გამოცხადებულია მიმდინარე სტუდენტური ვაკანსიები მომსახურებისა და გაყიდვების მენეჯერის,ასევე აქციის დროებითი თანამშრომლის პოზიცაზე.
ბანკში დასაქმების მსურველ სტუდენტებსა და კურსდამთავრებულებს შეხვედრაზე საშუალება ექნებათ, მოისმინონ დეტალური ინფორმაცია ვაკანსიების შესახებ და დაინტერესების შემთხვევაში შეავსონ სააპლიკაციო ფორმები, რის საფუძველზეც ბანკის ადამიანური რესურსების მართვის სამსახურის წარმომადგენლები მათ გასაუბრებაზე დაიბარებენ.
შეხვედრა გაიმართება E კორპუსის ახალ სტუდენტურ სივრცეში ხუთშაბათს, 14:00 საათზე.
შეხვედრაზე დასასწრებად საჭიროა წინასწარი რეგისტრაცია.

დრო: 1-ლი ნოემბერი, ხუთშაბათი, 14:00 საათი.
ადგილმდებარეობა: E კორპუსის ახალი სტუდენტური სივრცე, ილიას სახელმწიფო უნივერსიტეტი (ქ. ჩოლოყაშვილის 3/5)

საჯარო ლექცია თემაზე: „ძაღლების ფსიქოლოგია“
2018-11-01 17:00
ილიას სახელმწიფო უნივერსიტეტში ცხოველთა მონიტორინგის სააგენტოს ინიციატივით მიმდინარეობს საჯარო ლექციების კურსი: „ყველაფერი შინაური ცხოველების შესახებ“.
1-ლ ნოემბერს, 17:00 საათზე, ილიას სახელმწიფო უნივერსიტეტის G106 აუდიტორიაში ძაღლების ფსიქოლოგი ნოდარ მანჩხაშვილი წაიკითხავს ამ კურსის მესამე ლექციას თემაზე: ,,ძაღლების ფსიქოლოგია“.
ლექციის ძირითადი თემებია:

რა მეთოდები გამოვიყენოთ ძაღლის გასაწვრთნელად;
ძაღლის პიროვნების ოთხი შემადგენელი ნაწილი;
რა სჭირდება ძაღლს ადამიანისგან ყველაზე მეტად;
კონკრეტული ძაღლების პრობლემების განხილვა და მათი მოგვარების გზების დასახვა.

ლექციების კურსი 13 ლექციას მოიცავს. კურსის დასრულების შემდეგ მსმენელებს სერტიფიკატები გადაეცემათ.
დრო: 1-ლი ნოემბერი, 17:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

ილიაუნის ლიტერატურულ კლუბში – შეხვედრა მწერალ ნინო სადღობელაშვილთან
2018-11-05 20:00
5 ნოემბერს, 20:00 საათზე, ილიას სახელმწიფო უნივერსიტეტის წიგნის სახლ „ლიგამუსში“ გეპატიჟებით მწერალ ნინო სადღობელაშვილთან შეხვედრაზე.
ნინო ავტორია რამდენიმე პროზაული კრებულის – ბამბაზიის სამოთხე (2006), იასამნის სეზონი (2013) – და ლექსების კრებულებისა: შუაღამის იავნანა (2008) და ფრთები და ხელები (2011). წიგნები „ინტელექტმა“ გამოსცა. 2013 წელს ამავე გამომცემლობამ დასტამბა ნინო სადღობელაშვილის სამი რომანი: თავშესაფარი, ორსული და წამი იქა, წამი აქა.
სულ ახლახანს მისი მოთხრობა „ბამბაზიის სამოთხე“ კორეულ ენაზე ითარგმნა და შევიდა კრებულში „მექრთამე გაბრიელის ბაღი“ ცხრა თანამედროვე მწერლის ნაწარმოებთან ერთად. კრებული ქართული წიგნის ეროვნული ცენტრისა და კორეის ლიტერატურის თარგმნის ინსტიტუტის თანამშრომლობის ფარგლებში გამოიცა. ნინო გახდა პირველი ქართველი ავტორი, რომელიც სეულის საერთაშორისო ლიტერატურულ ფესტივალს დაესწრო და შეხვედრაზე სტუმრებს იქაურ შთაბეჭდილებებსაც გაუზიარებს.
დრო: 5 ნოემბერი, 20:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

რატი ამაღლობელის საჯარო ლექცია „ლიტერატურისა და მწერლების როლი თანამედროვე ქართულ სოციალურ ცხოვრებაში“
2018-11-06 19:00
6 ნოემბერს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ პოეტი რატი ამაღლობელი წაიკითხავს საჯარო ლექციას „ლიტერატურისა და მწერლების როლი თანამედროვე ქართულ სოციალურ ცხოვრებაში “. მომხსენებელი ისაუბრებს შემდეგ თემებზე: 2018 წლის ფრანქფურტის „ბუხმესე“ და მისი გრძელვადიანი შედეგების მოლოდინი; პოლიტიკა და ლიტერატურა 2018 წელს საქართველოში.
დრო: 6 ნოემბერი, სამშაბათი, 19:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საჯარო ლექცია „ბავშვთა მიმართ ძალადობა“
2018-11-07 16:00
7 ნოემბერს, 16:00 საათზე, ილიას სახელმწიფო უნივერსიტეტის A101 აუდიტორიაში ილიას სახელმწიფო უნივერსიტეტის ბავშვთა განვითარების ინსტიტუტის ხელმძღვანელი თინათინ ჭინჭარაული წაიკითხავს საჯარო ლექციას თემაზე: „ბავშვთა მიმართ ძალადობა“.
საჯარო ლექცია იმართება ილიას სახელმწიფო უნივერსიტეტის დებატების კლუბის ორგანიზებით ევროკავშირის მხარდაჭერით გაეროს ბავშვთა ფონდის მიერ განხორციელებული პროექტის „დაასრულე ძალადობა“ ფარგლებში. პროექტში, რომელიც მიზნად ისახავს ბავშვთა მიმართ ძალადობის საკითხებთან დაკავშირებით სოციალური ნორმების ცვლილებას, აქტიურად არიან ჩართულები ილიას სახელმწიფო უნივერსიტეტის დებატების კლუბის წევრი სტუდენტები.
მომხსენებლის შესახებ
თინათინ ჭინჭარაული არის ფსიქოლოგიის დოქტორი, ამერიკის შეერთებული შტატების ქცევის ანალიტიკოსთა სასერტიფიკატო საბჭოს მიერ სერტიფიცირებული ქცევის ანალიტიკოსი (BCBA), კლინიკური ნეიროფსიქოლოგი; ილიას სახელმწიფო უნივერსიტეტის მეცნიერებისა და ხელოვნების ფაკულტეტის ასოცირებული პროფესორი ნეიროფსიქოლოგიის მიმართულებით. თინათინ ჭინჭარაული ილიას სახელმწიფო უნივერსიტეტში ხელმძღვანელობს ბავშვის განვითარების სამეცნიერო-კვლევით ინსტიტუტს.
2000 წლიდან მუშაობს როგორც პრაქტიკოსი კლინიკური ნეიროფსიქოლოგი; არის საქართველოს ქცევის ანალიტიკოსთა პროფესიული ასოციაციის თავმჯდომარე; სისტემატურად ატარებს საჯარო ლექციებს, გამოდის ტელე და რადიოეთერით. აქტიურად მონაწილეობს სამეცნიერო კონფერენციებში როგორც ქვეყნის ფარგლებში, ასევე მის გარეთ.
დრო: 7 ნოემბერი, 16:00 საათი
ადგილმდებარეობა: A 101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საჯარო ლექცია: „ჩინური ლოგოგრამული დამწერლობის შესაძლო იდუმალი კავშირის შესახებ ებრაულ ბიბლიასთან“
2018-11-07 17:00
7 ნოემბერს, 17:00 საათზე, ილიას სახელმწიფო უნივერსიტეტის B 201 აუდიტორიაში გაიმართება დოქტორ რებეკა კიმის (ჰარვარდის უნივერსიტეტი) საჯარო ლექცია „ჩინური ლოგოგრამული დამწერლობის შესაძლო იდუმალი კავშირის შესახებ ებრაულ ბიბლიასთან“.
ჩინური დამწერლობის ზუსტი წარმომავლობა ჯერ კიდევ დაუდგენელია და მას არაერთი სამეცნიერო ჰიპოთეზა უკავშირდება, თუმცა საყოველთაოდ აღიარებულია, რომ, რთული ისტორიულ-ეტიმოლოგიური პროცესების მიუხედავად, ჩინურმა სიმბოლოებმა დღესაც შეინარჩუნეს გარკვეული მნიშვნელობა.
არის თუ არა კავშირი ებრაული ბიბლიის შესაქმის წიგნსა და ჩინურ სიმბოლოებს შორის? მოახდინა თუ არა გავლენა უდიდეს ეგვიპტურსა და შუამდინარულ ცივილიზაციებს შორის მდებარე მცირერიცხოვანი, ერთი შეხედვით, უმნიშვნელო ხალხის ბუნდოვანმა რელიგიამ მისგან საკმაოდ დაშორებულ აღმოსავლეთის კიდევ ერთ უძველეს ენასა და კულტურაზე?
დოქტორი რებეკა კიმი განიხილავს ჩინური დამწერლობის სხვადასხვა სიმბოლოს მნიშვნელობას და ებრაული რელიგიისა და ენის შესაძლო გავლენას ჩინურ, კორეულ და იაპონურ ლოგოგრამებზე.
ლექციის მიზანი:
ლექცია განკუთვნილია ენათმეცნიერებით, ინტერკულტურული კვლევებით და აზიური ენებითა და კულტურებით დაინტერესებული სტუდენტებისათვის. მისი მიზანია ძველი ახლო აღმოსავლეთის ყველაზე მნიშვნელოვანი ტექსტის შესაძლო გავლენის დადგენა შორეული აღმოსავლეთის სამწერლობო ენაზე, რომელიც 50 000-ზე მეტ სიმბოლოს შეიცავს.
სამუშაო ენა: ინგლისური
დრო: 7 ნოემბერი, 17:00 საათი
ადგილმდებარეობა: B201 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია ილიას სახელმწიფო უნივერსიტეტისა და თბილისის სხვა უნივერსიტეტის სტუდენტებისთვის. ლექციას ასევე დაეწრებიან ამერიკელი და კორეელი სტუმრები.

საჯარო ლექცია თემაზე: „ცხოველთა კონსერვაცია“
2018-11-07 17:00
ილიას სახელმწიფო უნივერსიტეტში ცხოველთა მონიტორინგის სააგენტოს ინიციატივით მიმდინარეობს საჯარო ლექციების კურსი: „ყველაფერი შინაური ცხოველების შესახებ“.
7 ნოემბერს, 17:00 საათზე, ილიას სახელმწიფო უნივერსიტეტის G106 აუდიტორიაში თბილისის ზოოპარკის დირექტორი, ილიას სახელმწიფო უნივერსიტეტის პროფესორი ზურაბ გურიელიძე წაიკითხავს ამ კურსის მეოთხე ლექციას თემაზე: ,,ცხოველთა კონსერვაცია“
ლექციის ძირითადი თემებია:

ცხოველების გადაშენება;
სახეობებზე მოქმედი საფრთხეები;
EX-SITU და IN SITU კონსერვაცია;
რეინტროდუქცია და მასთან დაკავშირებული პრობლემები.

ლექციების კურსი 13 ლექციას მოიცავს. კურსის დასრულების შემდეგ მსმენელებს სერტიფიკატები გადაეცემათ.
დრო: 7 ნოემბერი, 17:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

საჯარო ლექცია „დაასრულე ძალადობა“
2018-11-07 17:00 - 19:00
7 ნოემბერს, 17:00 საათზე, ილიას სახელმწიფო უნივერსიტეტის A101 აუდიტორიაში ილიას სახელმწიფო უნივერსიტეტის ბავშვთა განვითარების ინსტიტუტის ხელმძღვანელი თინათინ ჭინჭარაული წაიკითხავს საჯარო ლექციას თემაზე: „დაასრულე ძალადობა“.
შეხვედრაში მონაწილეობას მიიღებენ ილიას სახელმწიფო უნივერსიტეტის სტუდენტურ საქმეთა დეპარტამენტის დებატების კლუბის წევრი სტუდენტები და თბილისის საჯარო სკოლების მოსწავლეები. მათ შესაძლებლობა ექნებათ დასვან კითხვები მათთვის საინტერესო საკითხებზე.
ევროკავშირის მხარდაჭერით გაეროს ბავშვთა ფონდის მიერ განხორციელებული პროექტი „დაასრულე ძალადობა“, რომლის პარტნიორია ილიას სახელმწიფო უნივერსიტეტი, მიზნად ისახავს ბავშვთა მიმართ ძალადობის საკითხებთან დაკავშირებით სოციალური ნორმების ცვლილებას.
დრო: 7 ნოემბერი, 17:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

Mindchanger Women
2018-11-07 18:06
16 ნოემბერს, 19:00 საათზე, გლობალური მეწარმეობის კვირეულის ფარგლებში ილიას სახელმწიფო უნივერსიტეტის პრე-აქსელერატორ ზუმაუთის ორგანიზებით გაიმართება შეხვედრა Mindchanger women, რომელზეც ტექნოლოგიურსა და ბიზნესსფეროში მოღვაწე წარმატებული ადამიანები დამსწრეთ გაუზიარებენ თავიანთი გამოცდილებისა და წარმატების ისტორიებს.
თითოეულ გამომსვლელს 15 წუთი ექნება იმისათვის, რომ ისაუბროს თავისი ცოდნისა და გამოცდილების შესახებ, ასევე დამაბრკოლებელ ფაქტორებზე, რომლებიც პროფესიის არჩევასა თუ წარმატების მიღწევაში ხელს უშლიდა.
ღონისძიებაზე გამოცდილებას გაგიზიარებენ:
ნინა მენთეშაშვილი – სტარტაპკომპანია AlterSocks/ალტერსოქსი-ის თანადამფუძნებელი
ანა გელაშვილი – სტარტაპკომპანია Fully/ფული-ის თანადამფუძნებელი
თეონა ჩაჩუა – სტარტაპ კომპანია კოპტერი/Copter.ge-ის თანადამფუძნებელი
მაკო ქავთარაძე – სტარტაპ კომპანია SPY Recipe-ის დამფუძნებელი

ილიას სახელმწიფო უნივერსიტეტის წიგნის სახლი "ლიგამუსი" თბილისის წიგნის დღეებზე
2018-11-08 10:00
8-11 ნოემბერს „ექსპო-ჯორჯიას“ მე-11 საგამოფენო პავილიონში გაიმართება თბილისის წიგნის დღეები, რომლის ფარგლებშიც ილიას სახელმწიფო უნივერსიტეტის წიგნის სახლი „ლიგამუსი“ ილიაუნის გამოცემებს 70%-მდე ფასდაკლებით შემოგთავაზებთ.
კატალოგი იხილეთ ბმულზე.

დრო: 8-11 ნოემბერი, 10:00-18:00 საათი
ადგილმდებარეობა: „ექსპო-ჯორჯიას“ მე-11 საგამოფენო პავილიონი (ა. წერეთლის გამზ. N118)
წიგნის დღეებზე დასწრების საფასურია 2 ლარი, სტუდენტებისა და მოსწავლეებისთვის ბილეთი უფასოა.

პრეზენტაცია თემაზე: „სურსათის უვნებლობა და რისკის შეფასების საფუძვლები“
2018-11-08 11:00
8 ნოემბერს, 11:00 საათზე, ილიას სახელმწიფო უნივერსიტეტის G 106 აუდიტორიაში გაიმართება სტილიანოს კოლორისის პრეზენტაცია თემაზე: „სურსათის უვნებლობა და რისკის შეფასების საფუძვლები“.
სტილიანოს კოლორისი, ევროპის სურსათის უვნებლობის ორგანოს (EFSA) სამეცნიერო თანამშრომლობის (AFSCO) ოფიცერი, ხელმძღვანელობს ევროპის სურსათის უვნებლობის რისკის შეფასების პროგრამას და პასუხისმგებელია ევროკავშირის სამეზობლო ქვეყნებთან თანამშრომლობაზე.
EFSA-ს საქმიანობა დაფინანსებულია ევროკავშირის მიერ და ევროპის საკანონმდებლო და აღმასრულებელი ინსტიტუტებისა (ევროკომისია, ევროსაბჭო, ევროპარლამენტი) და ევროკავშირის წევრი სახელმწიფოებისგან დამოუკიდებლად მოქმედებს.
90-იან წლებში სურსათის მიწოდების ჯაჭვში სურსათის უვნებლობასთან დაკავშირებული კრიზისული შემთხვევების საპასუხოდ 2002 წელს შეიქმნა EFSA (იურიდიულად ჩამოყალიბდა ევროკავშირის სურსათის კანონის ფარგლებში N178/2002 რეგულაცია), რომელიც რისკების შესახებ სამეცნიერო რჩევებისა და კომუნიკაციის წყაროს წარმოადგენს.
ევროკავშირის სურსათის კანონის შესაბამისად ჩამოყალიბდა ევროკავშირის სურსათის უვნებლობის სისტემა, რომელშიც გამიჯნულია პასუხიმგებლობა რისკის შეფასებასა და რისკის მართვაზე. EFSA პასუხისმგებელია რისკის შეფასებაზე, ასევე საზოგადოების ინფორმირებულებაზე სამეცნიერო კვლევების შედეგების შესახებ. ამ სისტემის დამსახურებაა, რომ ევროპელი მომხმარებელი მსოფლიოში ყველაზე კარგად იცნობს სურსათის მიწოდების ჯაჭვში არსებულ რისკებს.
სამუშაო ენა: ინგლისური
დრო: 8 ნოემბერი, 11:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

თამაზ თოხაძის წიგნის „უთანხმოება და მტკიცებულება“ პრეზენტაცია „ლიგამუსში“
2018-11-08 18:00
8 ნოემბერს, 18:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება თამაზ თოხაძის წიგნის „უთანხმოება და მტკიცებულება“ პრეზენტაცია.
წიგნს წარადგენს ავტორი, სავლე წერეთლის ფილოსოფიის ინსტიტუტის მკვლევარი თამაზ თოხაძე.
სპიკერები: ილიას სახელმწიფო უნივერსიტეტის ასოცირებული პროფესორი თამარ ცხადაძე
სავლე წერეთლის ფილოსოფიის ინსტიტუტის დირექტორი, პროფესორი, დოქტორი თამარ ცოფურაშვილი
ადამიანს რწმენის ჩამოყალიბება და შენარჩუნება ხშირად ისეთ პირობებში უწევს, როცა იცის, რომ ადამიანთა მნიშვნელოვანი ნაწილი არ ეთანხმება. როგორ უნდა მოიქცეთ ასეთ სიტუაციაში?გონივრულია თუ არა, რომ სადავო საკითხებზე მყარი პოზიცია გქონდეს?
ეს წიგნი უთანხმოების შესახებაა. მისი ცენტრალური კითხვა უთანხმოების ეპისტემურ ღირებულებას ეხება: რა როლს უნდა ასრულებდეს უთანხმოების აღმოჩენა ადამიანის მოსაზრებების ფორმირებასა და კორექციაში?
ნაშრომის მთავარი არგუმენტი ეპისტემური თავმდაბლობის აუცილებლობას ამტკიცებს. იმ თვალსაზრისის მიხედვით, რომელსაც ავტორი იცავს, ადამიანს კვალიფიციურ და კომპეტენტურ პირთან უთანხმოება უნდა უბიძგებდეს იმისკენ, რომ ნაკლებად იყოს დარწმუნებული სადავო პოზიციების სიმართლეში, ვიდრე უთანხმოების ფაქტის გამოაშკარავებამდე იყო.
მომხსენებლის შესახებ
თამაზ თოხაძეს დამთავრებული აქვს ილიას სახელმწიფო უნივერსიტეტის ფილოსოფიის საბაკალავრო და სამაგისტრო პროგრამები, შემდეგ – ტარტუს უნივერსიტეტის ფილოსოფიის სამაგისტრო პროგრამა. ამჟამად სასექსის უნივერსიტეტის ფილოსოფიის მეცნიერებათა დოქტორის კანდიდატია.

დრო: 8 ნოემბერი, 18:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი“ (ი. ჭავჭავაძის გამზ. №32)
დასწრება თავისუფალია.

დისკუსია „დეზინფორმაციის წინააღმდეგ ბრძოლა – StopFake-დან ბალტიის ელფებამდე“
2018-11-09 16:00
9 ნოემბერს, 16:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ მედიის განვითარების ფონდი (MDF) და ილიას სახელმწიფო უნივერსიტეტი გიწვევთ დისკუსიაზე „დეზინფორმაციის წინააღმდეგ ბრძოლა – StopFake-დან ბალტიის ელფებამდე”.
სტუდენტებს შესაძლებლობა ექნებათ, გაეცნონ ჰიბრიდული ომისა და დეზინფორმაციის წინააღმდეგ ბრძოლაში უკრაინისა და ლიეტუვას გამოცდილებას. უკრაინის გამოცდილებაზე ისაუბრებს გამომძიებელი ჟურნალისტი, ორგანიზაცია „საერთაშორისო გამჭვირვალობა – უკრაინის“ წარმომადგენელი არტემ ბაბაკი, ხოლო ლიეტუვას ტროლებთან ბრძოლის გამოცდილებაზე – ინტერნეტწინააღმდეგობის მოძრაობა „ბალტიის ელფების” (Baltic Elves) წარმომადგენელი, ინტერნეტ-აქტივისტი გიედრიუს საკალაუსკასი.
დასასრულს გაიმართება დისკუსია, რომელსაც გაუძღვება საქართველოს ატლანტიკური საბჭოს ხელმძღვანელი დავით სიხარულიძე.
ღონისძიებას, რომელიც ეწყობა პროექტის „ახალგაზრდების მედიაწიგნიერების ლაბორატორია პასუხისმგებლიანი მედიამოხმარებისთვის“ ფარგლებში, მხარს უჭერს ამერიკის შეერთებული შტატების საელჩო.
სპიკერების შესახებ
გიედრიუს საკალაუსკასი, დეზინფორმაციასთან ბრძოლის ლიეტუველი ექსპერტი, კრემლის ტროლებისა და რუსული პროპაგანდის წინააღმდეგ ბრძოლაში 2014 წლიდან ინტერნეტწინააღმდეგობის მოძრაობა „ბალტიის ელფების” (Baltic Elves) საქმიანობას ხელმძღვანელობს.
არტიომ ბაბაკი, უკრაინელი გამომძიებელი ჟურნალისტი, მედიაწიგნიერებისა და ფაქტების გადამოწმების ექსპერტი, ამჟამად „საერთაშორისო გამჭვირვალობა – უკრაინაში” მუშაობს. წარსულში იგი იყო დეზინფორმაციასთან ბრძოლის ვებპორტალ StopFake.org-ის ექსპერტი და ტრენერი.
ელჩი დავით (ვასილ) სიხარულიძე, საქართველოს ატლანტიკური საბჭოს თავმჯდომარე და ილიას სახელწიფო უნივერსიტეტისა და საზოგადოებრივ საქმეთა ინსტიტუტის ლექტორი. 2001-2003 წლებში იგი იყო ნატოს სტიპენდიატი და ფულბრაითის მიწვეული ლექტორი ჯორჯ ვაშინგტონის უნივერსიტეტის საზოგადოებრივ საქმეთა ელიოტის სკოლაში, (ვაშინგტონი). არის რამდენიმე კვლევის თანაავტორი, მათ შორისაა: „ევროატლანტიკურ საკითხებში საქართველოს ეროვნული სტრატეგიული კომუნიკაციის სისტემის ანალიზი”, რომელიც 2016 წელს გამოქვეყნდა. დავით სიხარულიძეს აქვს ჰარვარდის უნივერსიტეტის მაგისტრის ხარისხი საჯარო ადმინისტრაციაში და ფსიქიატრისა – თბილისის სამედიცინო უნივერსიტეტიდან. აქვს მუშაობის 17-წლიანი გამოცდილება, მათ შორის მაღალ პოლიტიკურ თანამდებობებზე – იყო საქართველოს თავდაცვის მინისტრი (დეკემბერი, 2008 – აგვისტო, 2009), საქართველოს საგანგებო და სრულუფლებიანი ელჩი ამერიკის შეერთებულ შტატებში, კანადასა და მექსიკაში (დეკემბერი, 2005 – დეკემბერი, 2008) და სხვ.

სამუშაო ენები: ქართული და ინგლისური (უზრუნველყოფილი იქნება ქართული თარგმანი)
დრო: 9 ნოემბერი, 16:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

გლობალური მეწარმეობის კვირეული ილიაუნიში – 12-18 ნოემბერი, 2018
2018-11-12 10:00
12-18 ნოემბერს ილიას სახელმწიფო უნივერსიტეტი გლობალური მეწარმეობის ქსელის (GEN) ინიციატივას შეუერთდება და მონაწილეობას მიიღებს გლობალური მეწარმეობის კვირეულში.
კვირეული 160-ზე მეტ ქვეყანაში იმართება. მისი პარტნიორია 20 000-ზე მეტი ორგანიზაცია. კვირეულის ფარგლებში მთელი მსოფლიოს მასშტაბით 35 000-ზე მეტი ღონისძიება იგეგმება, რომელშიც მილიონობით ადამიანი მონაწილეობს.
2016 წლიდან მოყოლებული ილიას სახელმწიფო უნივერსიტეტი გლობალური მეწარმეობის კვირეულის პარტნიორია.
კვირეულის ფარგლებში 12-18 ნოემბერს ილიას სახელმწიფო უნივერსიტეტი ორგანიზებას გაუწევს აქტივობებს, სემინარებს, საჯარო ლექციებსა და კონკურსებს.
ილიას სახელმწიფო უნივერსიტეტის მიერ კვირეულის ფარგლებში დაგეგმილი ღონისძიებები ფოკუსირებული იქნება ქალებისა და ახალგაზრდების სამეწარმეო შესაძლებლობების გაძლიერებაზე.
კვირეულის განრიგი:
➤ 3-დღიანი ვორკშოპი Launch 72
ღონისძიების მთავარი მიზანია, ხელი შეუწყოს ახალგაზრდებს, შეზღუდულ დროში, საწყისიდან განახორციელონ იდეების გენერაცია, გუნდებად ფორმირება და სტარტაპის სტრატეგიის დასახვა, რის შემდეგაც ისინი მუდმივად განაგრძობენ მუშაობას.
ღონისძიების ფარგლებში მონაწილეებისგან ჩამოყალიბდება გუნდები, რომლებიც იმუშავებენ სტარტაპიდეებზე და ასევე საწყისი კაპიტალის მოსაზიდ სტრატეგიაზე.
დრო: 16-18 ნოემბერი
ადგილმდებარეობა: E207 აუდიტორია (ქ. ჩოლოყაშვილის გამზ. №3/5), ილიას სახელმწიფო უნივერსიტეტი
ვრცლად ღონისძიების შესახებ იხ.ბმულზე.

➤ მეიქათონი „იდეიდან ბიზნესამდე“
გლობალური მეწარმეობის კვირეულის ფარგლებში ატარებს მეიქათონს „იდეიდან ბიზნესამდე“.
მეიქათონის მიზანია მონაწილე გუნდების ბიზნესიდეებისა და პროდუქციის წარმოებაში ხელშეწყობა.
დრო: 14-18 ნოემბერი
ვრცლად ღონისძიების შესახებ იხ.ბმულზე.

➤ საჯარო ლექცია თემაზე: „ღვინის ინდუსტრია შვედეთში – ფუფუნების საგნიდან საერთაშორისო კონტექსტის მქონე მზარდ ინდუსტრიამდე“
გლობალური მეწარმეობის კვირეულის ფარგლებში შვედეთის ზოდერნტორნის უნივერსიტეტის ასოცირებული პროფესორი პაულინა რიტკონენი წაიკითხავს საჯარო ლექციას თემაზე: „ღვინის ინდუსტრია შვედეთში – ფუფუნების საგნიდან საერთაშორისო კონტექსტის მქონე მზარდ ინდუსტრიამდე“
სამუშაო ენა: ინგლისური
დრო: 12 ნოემბერი, 17:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
ვრცლად ღონისძიების შესახებ იხ.ბმულზე.

➤ დოქტორ ლარს ვიგერლანდის საჯარო ლექცია
ფარგლებში შვედეთის ზოდერნტორნის უნივერსიტეტის დოქტორი ლარს ვიგერლანდი წაიკითხავს საჯარო ლექციას: IPO: How and why change an enterprise from private to public.
სამუშაო ენა: ინგლისური
დრო: 13 ნოემბერი, 16:00 საათი
ადგილმდებარეობა: E 207 აუდიტორია (ქ. ჩოლოყაშვილის გამზ. №3/5), ილიას სახელმწიფო უნივერსიტეტი
ვრცლად ღონისძიების შესახებ იხ.ბმულზე.

➤ დავით ჩეჩელაშვილის საჯარო ლექცია „როგორ იქმნება ინოვაციური პროდუქტები“
გლობალური მეწარმეობის კვირეულის ფარგლებში სერიული და ილიაუნის მოწვეული ლექტორი დავით ჩეჩელაშვილი წაიკითხავს საჯარო ლექციას თემაზე: „როგორ იქმნება ინოვაციური პროდუქტები“.

დრო: 13 ნოემბერი, 19:00 საათი
ადგილმდებარეობა: E207 აუდიტორია (ქ. ჩოლოყაშვილის გამზ. №3/5), ილიას სახელმწიფო უნივერსიტეტი
ვრცლად ღონისძიების შესახებ იხ.ბმულზე.

➤ სტარტაპ-პანელური შეხვედრა „სტარტაპჰოლიკი“
ღონისძიების სპიკერები იქნებიან:
ნიკოლოზ გოგოჭური – სტარტაპკომპანია Vrex-ის თანადამფუძნებელი
სანდრო კანდელაკი – ილიაუნის ფაბლაბლისა და პრე-აქსელერატორ ზუმაუთის მენეჯერი
დავით ჩეჩელაშვილი – სერიული მეწარმე
თამთა გველესიანი – სტარტაპკომპანია Augep-ისა და Clevertone-ის თანადამფუძნებელი
ნიკა ბერეკაშვილი – სტარტაპკომპანია ჰოლო-ს თანადამფუძნებელი
დრო: 14 ნოემბერი, 19:00 საათი
ადგილმდებარეობა: სტუდენტური სივრცე (ქ. ჩოლოყაშვილის გამზ. №3/5), ილიას სახელმწიფო უნივერსიტეტი
ვრცლად ღონისძიების შესახებ იხ.ბმულზე.

➤ პანელური შეხვედრა “Mindchanger Women“
გლობალური მეწარმეობის კვირეულის ფარგლებში ილიას სახელმწიფო უნივერსიტეტის პრე-აქსელერატორ ზუმაუთის ორგანიზებით გაიმართება შეხვედრა Mindchanger women, რომელზეც ტექნოლოგიურსა და ბიზნესსფეროში მოღვაწე წარმატებული ადამიანები დამსწრეთ გაუზიარებენ თავიანთი გამოცდილებისა და წარმატების ისტორიებს.
დრო: 16 ნოემბერი, 19:00 საათი
ადგილმდებარეობა: სტუდენტური სივრცე (ქ. ჩოლოყაშვილის გამზ. №3/5), ილიას სახელმწიფო უნივერსიტეტი
ვრცლად ღონისძიების შესახებ იხ.ბმულზე.

საჯარო ლექცია თემაზე: „ღვინის ინდუსტრია შვედეთში – ფუფუნების საგნიდან საერთაშორისო კონტექსტის მქონე მზარდ ინდუსტრიამდე“
2018-11-12 17:00
12 ნოემბერს, 17:00 საათზე, ილიას სახელმწიფო უნივერსიტეტის G106 აუდიტორიაში გლობალური მეწარმეობის კვირეულის ფარგლებში შვედეთის ზოდერნტორნის უნივერსიტეტის ასოცირებული პროფესორი პაულინა რიტკონენი წაიკითხავს საჯარო ლექციას თემაზე: „ღვინის ინდუსტრია შვედეთში – ფუფუნების საგნიდან საერთაშორისო კონტექსტის მქონე მზარდ ინდუსტრიამდე“.
მომხსენებლის შესახებ
დოქტორი პაულინა რიტკონენი არის შვედეთის ზოდერნტორნის უნივერსიტეტის ასოცირებული პროფესორი ეკონომიკურ მეცნიერებებში. მისი სპეციალიზაციის სფერო მოიცავს მეწარმეობას, ინდუსტრიის გარდაქმნის მეცნიერებებსა და ბიზნესის განვითარებას აგრო და კვების სექტორში. იგი არის ექსპერტი გეოგრაფიულ აღნიშვნებსა და სოფლის მეურნეობის ბიზნესის ზრდის საკითხებში, ასევე შვედეთის ღვინის ბაზრისა და ისტორიის წამყვანი მკვლევარი.
სამუშაო ენა: ინგლისური
დრო: 12 ნოემბერი, 17:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

პირველი მსოფლიო ომის დასრულების 100 წლისთავისადმი მიძღვნილი სიმპოზიუმი
2018-11-12 18:00
12 ნოემბერს, 18:00 საათზე, ავსტრიის საელჩოსა და ილიას სახელმწიფო უნივერსიტეტის ორგანიზებით გაიმართება პირველი მსოფლიო ომის დასრულების 100 წლისთავისადმი მიძღვნილი სიმპოზიუმი.
სიმპოზიუმში მონაწილეობას მიიღებენ პირველ მსოფლიო ომში მონაწილე სახელმწიფოების ელჩები საქართველოში:

ავსტრიის ელჩი საქართველოში არად ბენკო;
ამერიკის ელჩის მოვალეობის შემსრულებელი საქართველოში ელიზაბეთ რუდი;
ბულგარეთის ელჩი საქართველოში დესისლავა ივანოვა-კოზლევა;
გერმანიის ელჩის პირველი მოადგილე საქართველოში მიხაელ ფაბრი;
დიდი ბრიტანეთის ელჩი საქართველოში ჯასტინ მაქენზი სმიტი;
თურქეთის ელჩი საქართველოში ფატმა ჩერენ იაზგანი;
იაპონიის ელჩი საქართველოში ტადაჰარუ უეჰარა;
იტალიის ელჩი საქართველოში ანტონიო ენრიკო ბარტოლი;
რუმინეთის ელჩი საქართველოში რადუ ლივიუ ჰორუმბა;
საბერძნეთის ელჩი საქართველოში დიმიტრიოს კარაბალისი;
საფრანგეთის ელჩი საქართველოში პასკალ მენიე.

სიმპოზიუმს გახსნის ილიას სახელმწიფო უნივერსიტეტის რექტორი გიგა ზედანია.
ღონისძიებას გაუძღვება ილიას სახელმწიფო უნივერსიტეტის პროფესორი, ისტორიკოსი ოლივერ რაისნერი.
ღონისძიებას მუსიკალურ აკომპანემენტს გაუწევს ანხელეს იგლესიასი.
სამუშაო ენა: ინგლისური (უზრუნველყოფილი იქნება სინქრონული თარგმანი)
დრო: 12 ნოემბერი, 18:00 საათი
ადგილმდებარეობა: დარბაზი B 201 (ი. ჭავჭავაძის N32), ილიას სახელმწიფო უნივერსიტეტი
დასწრება თავისუფალია.

ილიაუნის ლიტერატურულ კლუბში: შეხვედრა მკვლევრებთან – დათო ჯიშკარიანსა და ირაკლი ხვადაგიანთან
2018-11-12 19:30
12 ნოემბერს, 19:30 საათზე, ილიას სახელმწიფო უნივერსიტეტის წიგნის სახლ „ლიგამუსში“ ილიაუნის ლიტერატურული კლუბი გეპატიჟებათ შეხვედრაზე მკვლევრებთან – დათო ჯიშკარიანსა და ირაკლი ხვადაგიანთან.
სტუმრები ისაუბრებენ საბჭოთა წარსულის კვლევის ლაბორატორიის სერიაზე „აკრძალული მეხსიერება“.
საგამომცემლო სერიის მიზანია, ისტორიის თეთრი ლაქები ამ პერიოდის თანამედროვე მოწმეთა მეხსიერებით, მონათხრობითა და განცდილით შეავსოს. 2018 წელს ამ სერიით, რომელიც მოგონებებსა და დღიურებს აერთიანებს, გამოიცა აღმოსავლეთ საქართველოში დაბადებული გლეხის, მიხეილ ნატროშვილის მოგონებები. იგი 1941 წელს მეორე მსოფლიო ომში წაიყვანეს, სადაც გერმანელებთან ტყვედ ჩავარდა და ამის გამო ტყვეობიდან გათავისუფლების შემდეგ მრავალი წლით ციმბირში გადაასახლეს. ეს მონათხრობი ასობით მსგავსი ბედისწერის ადამიანის გამოცდილებას გვიზიარებს.
2018 წელს დაგეგმილია გამოიცეს პოლიტიკური ემიგრანტი ქალის, ქრისტინე (ბადუ) თოდუა-წულუკიძის მოგონებები, რომელიც ავტორმა 1950-60-იან წლებში გერმანიაში, ბერლინში, ცხოვრებისას დაწერა და მოიცავს ემიგრანტული ყოფის ძალიან საინტერესო ისტორიას, რომელიც 1921 წლის საქართველოს საბჭოთა ოკუპაციით იწყება.
პროგრამა უმეტესწილად კერძო შემოწირულობებზეა დამოკიდებული და „სოვლაბის“ მხრიდან მოხალისეობრივად ხორციელდება.
დრო: 12 ნოემბერი, 19:30 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

დოქტორ ლარს ვიგერლანდის საჯარო ლექცია
2018-11-13 16:00
13 ნოემბერს, 16:00 საათზე, ილიას სახელმწიფო უნივერსიტეტის E207აუდიტორიაში გლობალური მეწარმეობის კვირეულის ფარგლებში შვედეთის ზოდერნტორნის უნივერსიტეტის დოქტორი ლარს ვიგერლანდი წაიკითხავს საჯარო ლექციას: IPO: How and why change an enterprise from private to public.
მომხსენებლის შესახებ
დოქტორი ლარს ვიგერლანდი, შვედეთის ზოდერნტორნის უნივერსიტეტის უფროსი მკვლევარი, არის ბიზნესმენი, ინვესტორი, კონსულტანტი და რამდენიმე საქველმოქმედო და სამეცნიერო ორგანიზაციის სამეთვალყურეო საბჭოს წევრი.
დოქტორი ვიგერლანდი ასწავლის მარკეტინგს, ფინანსებს, სამეცნიერო მეთოდოლოგიასა და მეცნიერების ფილოსოფიას. მისი კვლევები ეხება უძრავ ქონებას, საბანკო საქმეს და სხვ., ხოლო ბოლო პერიოდში დაკავებულია საქართველოში ღვინის ინდუსტრიასთან დაკავშირებული ახალი პროექტით.
90-იანი წლებში დოქტორი ვიგერლანდი უძღვებოდა საკუთარ უძრავი ქონების ბიზნესს და მისი საკუთრება შვედეთის დედაქალაქ სტოკჰოლმში 100-ზე მეტი საცხოვრებელი და საიჯარო ფართისგან შედგებოდა. 2000 წელს მან წარმატებით მიჰყიდა საკუთარი უძრავი ქონების ბიზნესი შვედეთის უმსხვილესს სადაზღვევო კომპანიას და შემდეგ მთელი ყურადღება გადაიტანა სტარტაპებსა და მცირე ბიზნესებშიინ ვესტიციის განხორციელებაზე.
დოქტორ ვიგერლანდის ცოდნა და გამოცდილება, როგორც აკადემიურ, ისე სამეწარმეო სფეროში უნიკალურია, რადგან მისი როლი აკადემიურ სივრცესა და ბიზნესგარემოში ერთნაირად მნიშვნელოვანია.

სამუშაო ენა: ინგლისური
დრო: 13 ნოემბერი, 16:00 საათი
ადგილმდებარეობა: E 207 აუდიტორია (ქ. ჩოლოყაშვილის გამზ. №3/5), ილიას სახელმწიფო უნივერსიტეტი
დასწრება თავისუფალია.

საჯარო ლექცია „როგორ იქმნება ინოვაციური პროდუქტები“
2018-11-13 19:00
13 ნოემბერს, 19:00 საათზე, ილიას სახელმწიფო უნივერსიტეტის E207აუდიტორიაში გლობალური მეწარმეობის კვირეულის ფარგლებში სერიული და ილიაუნის მოწვეული ლექტორი დავით ჩეჩელაშვილი წაიკითხავს საჯარო ლექციას თემაზე: „როგორ იქმნება ინოვაციური პროდუქტები“.
მომხსენებლის შესახებ
დავით ჩეჩელაშვილი არის მეწარმე და 1999 წლიდან უკავია რამდენიმე სტრატეგიული და ბიზნესის განვითარებაზე პასუხისმგებელი პოზიცია უმაღლესი ტექნოლოგიების მწარმოებელ საწარმოებში. მისი გამოცდილება მოდის უმთავრესად ისეთი დისციპლინების ცოდნიდან, როგორებიცაა: იმერციული ვიზუალიზაციის გადაწყვეტა, VR/AR, 3D სტერეოსისტემების მარკეტინგულ ინდუსტრიებში დანერგვა როგორც საცალო, ისე საგანმანათლებლო სფეროებში; იგი არის კომპანია NEUR Optics-ისა და iZ3D-ს ერთ-ერთი დამაარსებელი. განსაზღვრავს სტრატეგიულ მიმართულებებს X6D კომპანიაში, რომელიც ცნობილია, როგორც DBA XPAND, ისევე როგორც NEUR Optics-სა და iZ3D-ში. აქვს გამოცდილება საცალო სავაჭრო წარმომადგენლობის, სადისტრიბუციო არხებისა და სტრატეგიული პარტნიორობის შექმნაში როგორც მცირე( X6D, Neurok, iZ3D) ისე მსხვილი კომპანიებისთვის(MicroAge, Deloitte & Touche, Renaissance Capital).
დრო: 13 ნოემბერი, 19:00 საათი
ადგილმდებარეობა: E207 აუდიტორია (ქ. ჩოლოყაშვილის გამზ. 3/5), ილიას სახელმწიფო უნივერსიტეტი
გთხოვთ, დასასწრებად გაიაროთ რეგისტრაცია.

მეიქათონი „იდეიდან ბიზნესამდე“
2018-11-14 10:00
14-18 ნოემბერს ილიას სახელმწიფო უნივერსიტეტი და ილიაუნის სამრეწველო ინოვაციების ლაბორატორია (FablabIliauni) გლობალური მეწარმეობის კვირეულის ფარგლებში ატარებს მეიქათონს „იდეიდან ბიზნესამდე“
მეიქათონის მიზანია მონაწილე გუნდების ბიზნესიდეებისა და პროდუქციის წარმოებაში ხელშეწყობა.
პროექტში მონაწილეობა შეუძლია ნებისმიერ დაინტერესებულ პირს.
მეიქათონი „იდეიდან ბიზნესამდე“ რამდენიმე ეტაპს მოიცავს.
I ეტაპი – რეგისტრაცია 13 ნოემბრის ჩათვლით
სარეგისტრაციო ფორმა.
II ეტაპი – საინფორმაციო შეხვედრა, 14 ნოემბერი
III ეტაპი – გუნდებად ფორმირება, ტრენინგები და ბიზნესიდეის განხორციელებაზე მუშაობის დაწყება, 14-15 ნოემბერი
რეგისტრირებული მონაწილეები ფორმირდებიან გუნდებად და დაიწყებენ შერჩეულ ბიზნესიდეაზე მუშაობას. ამ პროცესში მათ დაეხმარებიან ილიაუნის სამრეწველო ინოვაციების ლაბორატორიისა და ილიაუნის პრეაქსელერატორის მენტორები.
IV ეტაპი – პროტოტიპირება, ვალიდაცია, წარმოება,16-17 ნოემბერი
ფაბლაბში არსებული ტექნოლოგიების გამოყენებით პროტოტიპის შექმნა და პროდუქტის ტესტირება.
V ეტაპი – პროდუქტების წარდგენა, 18 ნოემბერი
VI ეტაპი – საუკეთესო გუნდების ხელშეწყობა იმისთვის, რომ ჰქონდეთ საკუთარი სტარტაპი და აწარმოონ პროდუქცია.

საკონტაქტო პირი
სანდრო კანდელაკი, ფაბლაბის მენეჯერი
ელფოსტა: sandro.kandelaki@iliauni.edu.ge

ტრენინგი „ეფექტური კომუნიკაციის ძალა“
2018-11-14 15:32
19 ნოემბერს, 10:00-დან 13:00 საათამდე, ილიას სახელმწიფო უნივერსიტეტის A101 აუდიტორიაში სამართლის სკოლის ინიციატივით გაიმართება ტრენინგი „ეფექტური კომუნიკაციის ძალა“ სამართლის სკოლის საბაკალავრო საფეხურის სტუდენტებისთვის.
ტრენინგი მოიცავს შემდეგ თემებს:

ეფექტური პრეზენტაციის ჩატარება;
შედეგზე ორიენტირებული შეხვედრის წარმართვა;
წაკითხვადი ტექსტის წერა.

ტრენინგს ჩაატარებს ანდრო გიგაური, არასამთავრობო ორგანიზაცია „არაძალადობრივი კომუნიკაციის ინსტიტუტის“ დამფუძნებელი და ჯორჯ მეისონის უნივერსიტეტის საჯარო პოლიტიკის სკოლის მაგისტრი.
ტრენინგში მონაწილეობას მიიღებს პირველი 30 სტუდენტი, რომლებიც გაივლიან რეგისტრაციას შემდეგ ბმულზე.
მონაწილეებს (ტრენინგზე სრულად დასწრების შემთხვევაში) გადაეცემათ სერტიფიკატები.
* „სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში ამ ტრენინგის გავლა შეფასდება 1%-ით.

დრო: 19 ნოემბერი, 10:00-13:00 საათი
ადგილმდებარეობა: აუდიტორია A 101 (ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საუბრები ფსიქიკურ ჯანმრთელობაზე: ქანქარის პრინციპი ფსიქიატრიაში
2018-11-14 19:00
ილიას სახელმწიფო უნივერსიტეტის პროფესორები ნინო მახაშვილი და ჯანა ჯავახიშვილი აგრძელებენ შეხვედრების ციკლს „საუბრები ფსიქიკურ ჯანმრთელობაზე“.
14 ნოემბერს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება შეხვედრა თემაზე: „ქანქარის პრინციპი ფსიქიატრიაში“.
მომხსნებელები ისაუბრებენ ფსიქიკური ჯანმრთელობის პრობლემების მიმართ განსხვავებულ მიდგომებზე, პარადიგმების ცვლილებასა და რყევაზე იზოლაციასა და ანტიფსიქიატრიულ პოლუსებს, ასევე ბიოლოგიურ და სოციალურ მოდელებს შორის; ფსიქიკური ჯანმრთელობის დაცვის სისტემის განვითარების გზაზე დახურული ინსტიტუციებიდან და ფსიქიატრიის პოლიტიკური მიზნებით გამოყენებიდან დღემდე – თანამედროვე, ადამიანის უფლებების დაცვასა და თემზე დაფუძნებულ დაბალანსებულ მიდგომამდე; ამ მიდგომის განხორციელების კონკრეტულ გზებსა და შესაბამის გამოცდილებაზე.
დრო: 14 ნოემბერი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

სტარტაპ-პანელური შეხვედრა „სტარტაპჰოლიკი“
2018-11-14 19:00
14 ნოემბერს, 19:00 საათზე, გლობალური მეწარმეობის კვირეულის ფარგლებში ილიას სახელმწიფო უნივერსიტეტის პრე-აქსელერატორ ზუმაუთის ორგანიზებით გაიმართება სტარტაპ-პანელური შეხვედრა „სტარტაპჰოლიკი“
სტარტაპის დაწყებისას საშუალო სტატისტიკით სტარტაპების 90-95% კრახს განიცდის, რაც არაერთი მიზეზით შეიძლება იყოს გამოწვეული. ადამიანები, ვინც სტარტაპის შექმნას ცდილობენ, წარუმატებლობის შემდეგ ორ კატეგორიად იყოფიან: ისინი, ვინც კიდევ ცდილობენ რაიმე ინოვაციურის შექმნას და ისინი, ვინც ხელს ჩაიქნევენ მეწარმეობაზე და რუტინულ საქმიანობას უბრუნდებიან.
თუ შენ
►გიცდია სტარტაპერობა, მაგრამ კრახი განიცადე;
►ფიქრობ; რომ მხოლოდ დიდი ინვესტიციით შეიძლება წარმატებული ბიზნესის დაწყება;
►მეწარმეობა მიუღწეველი და ამოუხსნელი ცნება გგონია.
ღონისძიების სპიკერები იქნებიან:
►ნიკოლოზ გოგოჭური – სტარტაპკომპანია Vrex-ის თანადამფუძნებელი
►სანდრო კანდელაკი – ილიაუნის ფაბლაბლისა და პრე-აქსელერატორ ზუმაუთის მენეჯერი
►დავით ჩეჩელაშვილი – სერიული მეწარმე
►თამთა გველესიანი – სტარტაპკომპანია Augep-ისა და Clevertone-ის თანადამფუძნებელი
► ნიკა ბერეკაშვილი – სტარტაპკომპანია ჰოლო-ს თანადამფუძნებელი
ვის შეუძლია მონაწილეობა?
►ნებისმიერ დაინტერესებულ ადამიანს, ვინც შეავსებს მარტივ სააპლიკაციო ფორმას.

საქართველოს ბიოქიმიკოსთა ასოციაციის II კონფერენცია
2018-11-16 10:00
16 ნოემბერს, 10:00 საათზე, ილიას სახელმწიფო უნივერსიტეტის G 106 აუდიტორიაში გაიმართება საქართველოს ბიოქიმიკოსთა ასოციაციის II კონფერენცია.
კონფერენციაზე წარმოდგენილი იქნება 12 მოხსენება თანამედროვე ბიოქიმიისა და მოლეკულური ბიოლოგიის იმ აქტუალური საკითხების შესახებ, რომელთა კვლევა უშუალოდ საქართველოში ხორციელდება. მოხსენებათა სპექტრი ფართოა და მოიცავს მოლეკულურ მიკრობიოლოგიას, ბიოინფორმატიკას, მოლეკულურ კარდიოლოგიას და ნეიროქიმიას.
კონფერენციის პროგრამა იხ. მიმაგრებულ დოკუმენტში

დრო: 16 ნოემბერი, 10:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

საჯარო ლექცია „თამაზ ახობაძე – სასამართლოს გადაწყვეტილებიდან აღსრულებამდე“
2018-11-16 17:00
16 ნოემბერს, 17:00 საათზე, ილიას სახელმწიფო უნივერსიტეტის A101 აუდიტორიაში გაიმართება საჯარო ლექცია თემაზე: „თამაზ ახობაძე – სასამართლოს გადაწყვეტილებიდან აღსრულებამდე.”
ღონისძიება ორგანიზებულია ილიას სახელმწიფო უნივერსიტეტის სამართლის სკოლის კონსტიტუციური კვლევების ცენტრის მიერ.
მომხსენებელი – იუსტიციის სამინისტროს ყოფილი თანამშრომელი თამაზ ახობაძე.
საჯარო ლექციას მოდერირებას გაუწევს სამართლის სკოლის კონსტიტუციური კვლევების ცენტრის მკვლევარი გიორგი ნონიაშვილი.
დრო: 16 ნოემბერი, 17:00 საათი
ადგილმდებარეობა: A 101 აუდიტორია ((ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.
